Saalachsee

Da Saalachsee is a Stausee in Kibling (Gmoa Schneizlreith) bei Reichahoi in Bayern, dea vo da Saalach-Staumaua, a Kiblinger-Sperr oda Stauwea Kibling gnannt, aufgstaud wead.

A Toisperr is do scho 1910 - 1913 baut woan. Da Zweck woa, a Wossakraftanlag an da Saalach, a Nebnfluss der Soizach, de üban Inn in de Donau fliaßt, zua betreim. Heid betreibt de Deitsche Bundesbahn de unta Denkmoischutz steade Anlag. Vo 2004 - 2005 hod de Bahn in da Nähe a zusätzlichs Restwossakraftwerk nei baut. Mid dem Bau is am 14. April ogfana woan; Probebetrieb woa am 22. Dezember 2004 und am 17. Feba 2005 is in Betrieb gnumma woan. Im neien Restwossakraftwerk laft a vertikale Kaplan-Turbine mid am Durchmessa vo 1,1 Meta bei a Foähähn vo 13 Meta. Da Generator hod a Nennleistung vo 700 Kilowatt; damit kinnan jährlich fünf Million Kilowattstundn Strom füa de Bahn und rund 1000 Einwohner erzeigt wean.

A Problem san de Schlammablagerunga und Gschiabfrachten, de bsundas bei Hochwossa in da Saalach transpotiert wean, und de damit verbundne Erosion des Flussbetts und as Trocknfoin mancha Flussabschnitte. Unta anderm soidn de Nachteile mit am Neibau vabessad wean. Seidm Joa 2005 laft durchs oide Flussbett wieda as Restwossa wächas übers Restwossakraftwerk an da Staumaua obgleit wead.

De neie Staumaua is 13 m ho, 130 m long und da Stauinhoid liegt zwischen 1 und 20 Million Kubikmeta.

 Technische Datn vom Restwossakraftwerks 

 Turbine: Dopped regulierte Kaplan-Rohrturbine, Ausführung vertikal, Z-Rohrturbine wossagschmiads untas Turbinenlager
 Laufradduachmessa: 1,1 Meter
 Drazoi: 428 Umdrehungen/Minut
 Generator: direkt gekoppeda Drastromgenerator
 Leistung: 700 Kilowatt
 Frequenz: 50 Hertz
 Max. Arbeitsdargebot: iwa 5 Mio. kWh (5 GWh)
 Nenndurchfluss: 6 m³/s
 Baubeginn: 14. Aprü 2004
 Probebetrieb: 22. Dezemba 2004
 Betriebnahme: Ofong 2005
 Erdaushub und Fejsobbruch: 4.700 m³
 Stahlbeton: 1.400 m³
 Kostn: iwa 2 Milliona Euro

Kategorie:Stausee in Bayern
Kategorie:Flusssystem Salzach
Kategorie:Landkreis Berchtesgadener Land
Kategorie:Wasserkraftwerk in Bayern